Dakia

Dakia (latin Dacia) var et oldtidsrike (eller sammenslutning av dakiske stammer) nord for Donau. Området ble en romersk provins etter de dakiske krigene i 101-102 og 106-107 under keiser Trajan. Området som utgjorde romerske Dacia lå mellom Karpatene i nord, Donau i sør, Tisa i vest og Tyras i øst. Det svarer i all hovedsak til det moderne Romania og Moldova. Rikets hovedstad var Sarmisegetusa. 

Området var mest kjent for sine gullgruver. Allerede i oldtiden fantes det store gullforekomster her. Dacia ble en av de siste erobringene av Romerriket under keiser Trajan. Han brukte gullet som ble tatt som krigsbytte til å betale for et av Romas største forum. 

Grekerne kjente dem som getai, mens romerne kalte dem daci (dakere) eller getae (getere). Skribenter i antikken setter alltid likhetstegn mellom getere og dakere. Dakerne hadde rik tilgang på jern og var et relativt velstående samfunn.

Dakiere (eller getere) var nordtrakiske stammer. «Dacian, North Thracian Language»  , Linguistlist.org  De dakiske stammene var både fredfulle og hadde militære sammenstøt med andre nabostammer, slik som sarmatere, skytere, og keltere.
Dakerne er første gang omtalt i skriftene til antikkens grekere. Herodot skrev i sin Historie (fra ca. 440 f.Kr.): «Geterne er (...) de tapreste og mest rettskafne blant thrakerne.»Herodot, Herodots historie, 4.93 Thukydides i sin bok om peloponneserkrigen, bok II (fra ca. 410 f.Kr.) skrev at «geterne grenser mot skyterne og er bevæpnet på samme vis, som bueskyttere til hest».Mallory, J. P.; Adams, Douglas Q. (1997): Encyclopedia of Indo-European culture, London and Chicago: Fitzroy-Dearborn. ISBN 9781884964985, s. 145-146.

Kronologisk liste over kongene i Dacia
NavnRegjeringstid (ca.)KommentarRubobostes2. århundre f.Kr.Første kjente konge, nevnt av antikke kilder som PolybiosOrolesca. 2. århundre f.Kr.Kjent for å ha straffet soldater ved å la dem sove ved føttene til sine koner og utføre kvinnearbeid etter nederlag, som en æresstraffBurebistaca. 82–44 f.Kr.Forente dakiske stammer, mektig konge som utfordret RomerriketDeceneusca. 44–29 f.Kr.Prest og rådgiver, tok over etter BurebistaComosicusca. 29 f.Kr.–?Kombinert religiøs og politisk lederScoriloca. 30–70 e.Kr.Muligens far til Decebalus, styrte under romersk pressDuras (Diurpaneus)ca. 70–87 e.Kr.Overga makten til Decebalus, ledet krig mot Roma.Decebalusca. 87–106 e.Kr.Den siste og mest kjente dakiske konge, kjempet mot keiser Trajan og begikk selvdrap etter nederlag

 Referanser 

 Eksterne lenker 

 Sorin Olteanu's Thraco-Daco-Moesian Languages Project (SoLTDM)  (kilder, synonymordbok, tekstkritikk, fonetikk og morfologi, substrat, historisk geografi m.m.)
 Dacia – The historic region in East-Central Europe (includes Roman Castra)

Kategori:Romanias historie
Kategori:Moldovas historie
Kategori:Arkeologiske steder i Romania